คําสั่งกรมบังคับคดีที่ 98/2563เรื่อง การรับและจ่ายเงินในคดีสําหรับราชการส่วนกลางและส่วนภูมิภาคของกรมบังคับคดี------------------------------------------------------ เพื่อให้การปฏิบัติหน้าที่เกี่ยวกับการรับและจ่ายเงินในคดีสําหรับราชการส่วนกลางและ ส่วนภูมิภาคของกรมบังคับคดี เป็นไปด้วยความเรียบร้อย เหมาะสม มีประสิทธิภาพ และเป็นไปในแนวทาง เดียวกัน อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ.2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดี ที่ 89/2559 ลงวันที่ 12 กุมภาพันธ์ 2559 เรื่อง การรับและจ่ายเงินในคดีสําหรับราชการส่วนกลาง กรมบังคับคดี ข้อ ๒ การรับเงิน 2.1 คดีแพ่ง 2.1.1 การรับเงินค่าขายทรัพย์ ณ ที่ทําการให้เจ้าหน้าที่การเงินออกใบเสร็จรับเงิน ให้ผู้ซื้อ โดยให้เจ้าหน้าที่การเงินลงชื่อเป็นผู้รับเงินในใบเสร็จรับเงินร่วมกับเจ้าพนักงานบังคับคดีหรือผู้ที่ได้รับมอบหมาย การรับเงินค่าขายทรัพย์นอกที่ทําการให้เจ้าพนักงานบังคับคดีออกใบเสร็จรับเงิน ให้ผู้ซื้อ เสร็จแล้วให้จัดทําบัญชีรายการขายทรัพย์เสนอผู้บังคับบัญชาพร้อมทั้งจํานวนเงินและสําเนาคู่สอบ ใบเสร็จรับเงินแล้วน้าส่งเจ้าหน้าที่การเงินออกใบเสร็จรับเงินในวันเดียวกัน 2.1.2 การรับเงินอื่น ๆ นอกจากข้อ 2.1.1 ให้เจ้าพนักงานบังคับคดีหรือผู้ที่ได้รับ มอบหมายมีคําสั่งรับเงิน แล้วให้เจ้าหน้าที่การเงินรับเงิน ออกใบเสร็จรับเงินและลงชื่อเป็นผู้รับเงิน ในใบเสร็จรับเงินร่วมกับผู้อํานวยการสํานักงานบังคับคดีหรือผู้ที่ได้รับมอบหมาย ใบเสร็จรับเงินนั้นให้มีสําเนา 2 ฉบับ ต้นฉบับมอบให้ผู้ชําระหรือผู้นําส่งเงิน ส่วนสําเนารวมสํานวนไว้ฉบับหนึ่ง อีกฉบับหนึ่งคงไว้เป็นต้น 2.1.3 เมื่อเจ้าหนักงานบังคับคดี เห็นสมควรอาจรับเงินเป็นแคชเชียร์เช็ค ตั๋วแลกเงิน ที่ธนาคารสั่งจ่ายเช็คของส่วนราชการ องค์การของรัฐ หรือรัฐวิสาหกิจสั่งจ่ายในนามหน่วยงานของ กรมบังคับคดีเป็นผู้รับเงิน พร้อมจดเลขที่ตัวเงินลงในใบเสร็จรับเงินด้วย หรือรับโอนเงินทางบัญชีเงินฝาก ธนาคารของหน่วยงานหรือใช้วิธีทํารายการผ่านระบบ EDC (Electronic Data Capture) ทั้งนี้ ให้เป็นไปตาม ระเบียบกระทรวงการคลังกําหนดไว้ ในกรณีที่รับชําระเป็นเช็คอื่น ๆ ต้องได้รับความเห็นชอบจากผู้อํานวยการ สํานักงานบังคับคดีก่อน เมื่อมีการเรียกเก็บเงินตามวรรค ได้แล้ว หากต้องตอบรับเงินให้ดําเนินการ ให้แล้วเสร็จภายใน 15 วัน 2.2 คดีล้มละลาย 2.2.1 เมื่อมีผู้นําเงินมาชําระหรือส่งในคดี จะเป็นเงินสด แคชเชียร์เช็ค เช็ค ตั๋วแลกเงิน ที่ธนาคารสั่งจ่ายเช็คของส่วนราชการ องค์การของรัฐ หรือรัฐวิสาหกิจสั่งจ่ายในนามหน่วยงานของกรมบังคับคดี หรือจําเลยผู้ล้มละลายเป็นผู้รับเงิน หรือรับโอนเงินทางบัญชีเงินฝากธนาคารของหน่วยงานหรือใช้วิธี ทํารายการผ่านระบบ EDC (Electronic Data Capture) ให้เจ้าพนักงานพิทักษ์ทรัพย์ผู้ได้รับมอบหมาย ดําเนินการในเรื่องนั้นจดรายงานหรือสั่งคําร้องในการรับเงินนั้น โดยระบุประเภทของเงิน วิธีการชําระเลขที่ตัวเงิน จํานวนเงิน เลขคดี ชื่อจําเลย เลขหน้าบัญชี และเงื่อนไข (ถ้ามี) เพื่อให้เจ้าหน้าที่การเงินรับเงินและ ออกใบเสร็จรับเงิน พร้อมจดเลขที่ตัวเงินลงในใบเสร็จรับเงินด้วย การส่งเงินผ่านระบบอิเล็กทรอนิกส์ที่ได้มีการระบุประเภทของเงิน จํานวนเงิน เลขคดี ชื่อจําเลยชัดแจ้งแล้ว ให้เจ้าหน้าที่การเงินออกใบเสร็จรับเงิน เสร็จแล้วแจ้งเจ้าพนักงานพิทักษ์ทรัพย์ทราบ ใบเสร็จรับเงินตามแบบ ส.47 ก. ให้เจ้าหน้าที่การเงินลงนามร่วมกับผู้อํานวยการ กองบริหารการคลังหรือผู้ที่ได้รับมอบหมาย ทั้งนี้ ใบเสร็จรับเงินให้มีสําเนา 2 ฉบับ ต้นฉบับมอบให้ผู้ชําระ หรือนําส่งเงิน ส่วนสําเนารวมสํานวนไว้ฉบับหนึ่ง อีกฉบับหนึ่งคงไว้เป็นต้นขั้ว ในกรณีจะต้องตอบรับเงิน ให้ผู้อํานวยการกองบริหารการคลังหรือผู้ได้รับมอบหมายเป็นผู้ลงนามในหนังสือตอบรับเงินพร้อมกับ ส่งใบเสร็จรับเงิน และให้ดําเนินการให้แล้วเสร็จภายใน 15 วัน 2.2.2 ในกรณีที่ผู้นําเงินมาชําระหรือนําส่งในคดีด้วยเช็คลงวันที่ล่วงหน้าฉบับเดียว หรือหลายฉบับในคราวเดียวกัน ให้เจ้าพนักงานพิทักษ์ทรัพย์จดรายงานหรือสั่งคําร้องในวันรับเช็คดังกล่าว โดยระบุรายละเอียด ธนาคารผู้ออกเช็ค เลขที่เช็ค วันที่ลงในเช็ค ประเภทของเงิน จํานวนเงิน เลขคดี ชื่อจําเลย เลขหน้าบัญชี และเงื่อนไข (ถ้ามี) แล้วส่งเช็คไปให้กองบริหารการคลัง เพื่อดําเนินการออก ใบเสร็จรับเงิน และเรียกเก็บเงินเมื่อถึงกําหนดชําระเงิน ให้ผู้อํานวยการกองบริหารการคลังหรือเจ้าหน้าที่การเงินผู้ได้รับมอบหมาย ลงชื่อรับเช็คดังกล่าวข้างต้น เมื่อเช็คฉบับใดถึงกําหนดชําระให้กองบริหารการคลังออกใบเสร็จรับเงินและ นําฝากธนาคารเพื่อเรียกเก็บเงินแล้วแจ้งผลการเรียกเก็บเงินตามเช็คดังกล่าวไปให้ผู้อํานวยการกองบริหารการคลัง หรือเจ้าพนักงานพิทักษ์ทรัพย์ทราบภายใน 7 วัน นับจากวันที่เรียกเก็บเงินได้หรือนับจากวันที่ธนาคารปฏิเสธ การจ่ายเงินแล้วแต่กรณี ในกรณีที่เรียกเก็บเงินตามเช็คได้ ให้กองบริหารการคลังแนบใบเสร็จรับเงิน ส่งไปให้ด้วยเพื่อมอบให้ผู้ชําระหรือผู้นําส่ง ในกรณีที่เช็คเรียกเก็บเงินไม่ได้ให้ยกเลิกใบเสร็จรับเงิน ทําการปรับปรุงบัญชีแล้วแจ้งให้เจ้าพนักงานพิทักษ์ทรัพย์ทราบพร้อมทั้งส่งหลักฐานการคืนเช็คเพื่อดําเนินการต่อไป 2.3 คดีฟื้นฟูกิจการของลูกหนี้ 2.3.1 เมื่อมีผู้นําเงินมาชําระหรือส่งในคดี จะเป็นเงินสด แคชเชียร์เช็ค เช็ค ตั๋วแลกเงิน ธนาคารสั่งจ่าย เช็คของส่วนราชการ องค์การของรัฐ หรือรัฐวิสาหกิจสั่งจ่ายในนามหน่วยงานของกรมบังคับคดี เป็นผู้รับเงิน หรือรับโอนเงินทางบัญชีเงินฝากธนาคารของหน่วยงานหรือใช้วิธีทํารายการผ่านระบบ EDC (Electronic Data Capture) ให้เจ้าพนักงานพิทักษ์ทรัพย์ผู้ได้รับมอบหมายดําเนินการในเรื่องนั้นจดรายงาน หรือสั่งคําร้องในการรับเงินนั้น โดยระบุประเภทของเงิน วิธีการชําระ เลขที่ตัวเงิน จํานวนเงิน เลขคดี ชื่อจําเลย เลขหน้าบัญชี และเงื่อนไข (ถ้ามี) เพื่อให้ส่วนจัดกิจการทรัพย์สินเป็นผู้รับเงินและออกใบเสร็จรับเงิน โดยให้เจ้าหน้าที่การเงินลงนามเป็นผู้รับเงินร่วมกับผู้อํานวยการกองฟื้นฟูกิจการของลูกหนี้หรือ ผู้ที่ได้รับมอบหมาย ใบเสร็จรับเงินให้มีสําเนา 3 ฉบับ ต้นฉบับมอบให้ผู้ชําระหรือผู้นําส่งเงินส่วนสําเนา ส่วนจัดกิจการทรัพย์สินเก็บไว้ฉบับหนึ่ง รวมสํานวนไว้ฉบับหนึ่ง อีกฉบับหนึ่งคงไว้เป็นต้นชั่ว พร้อมจดเลขที่ตัวเงิน ลงในใบเสร็จรับเงินด้วย หากต้องตอบรับเงินให้เนินการให้แล้วเสร็จภายใน 15 วัน การส่งเงินผ่านระบบอิเล็กทรอนิกส์ที่ได้มีการระบุประเภทของเงิน จํานวนเงิน เลขคดี ชื่อจําเลย ชัดแจ้งแล้ว ให้เจ้าหน้าที่การเงินออกใบเสร็จรับเงิน เสร็จแล้วแจ้งเจ้าพนักงานพิทักษ์ทรัพย์ทราบ 2.3.2 ให้กองฟื้นฟูกิจการของลูกหนี้เปิดบัญชีเงินฝากกับธนาคารประเภทบัญชี กระแสรายวัน ชื่อบัญชี "กองฟื้นฟูกิจการของลูกหนี้" แล้วนําฝากเงินประเภทเงินค่าใช้จ่ายของผู้ขอฟื้นฟูกิจการ งชําระไว้ตามข้อ 2.3.1 2.4 การวางทรัพย์ ให้เจ้าพนักงานจดรายงานหรือสั่งคําร้องโดยแสดงให้ปรากฏถึง รายละเอียดแห่งการรับเงิน และออกใบเสร็จรับเงินโดยให้เจ้าหน้าที่การเงินลงชื่อเป็นผู้รับเงินในใบเสร็จรับเงิน ร่วมกับผู้อํานวยการสํานักงานบังคับคดีหรือผู้ที่ได้รับมอบหมาย ใบเสร็จรับเงินนั้นให้มีสําเนา 2 ฉบับ ต้นฉบับ มอบให้ผู้ชําระเงิน ส่วนสําเนารวมไว้ในสํานวนฉบับหนึ่ง อีกฉบับหนึ่งคงไว้เป็นต้นขั้ว ในกรณีที่ต้องตอบรับเงิน ให้ ดําเนินการให้แล้วเสร็จภายใน 15 วัน 2.5 หากคู่ความในคดีแพ่ง คดีล้มละลาย คดีฟื้นฟูกิจการของลูกหนี้หรือสํานวน วางทรัพย์แสดงเจตนาประสงค์จะส่งเงินผ่านธนาคาร ให้เจ้าหน้าที่การเงินปฏิบัติตามวิธีการและขั้นตอน ในการรับเงินเข้าบัญชีธนาคารของกรมบังคับคดีตามแบบการรับเงินผ่านธนาคารที่กระทรวงการคลังกําหนดข้อ ๓ การจ่ายเงิน 3.1 คดีแพ่ง เมื่อมีผู้มาขอรับเงินในคดี ให้ผู้ขอรับเงินยื่นใบขอรับเงินตามแบบ 19 ต่อเจ้าพนักงานบังคับคดี เพื่อมีคําสั่งก่อน หากต้องมีการจ่ายเงินให้เจ้าหน้าที่การเงินจัดทําใบสั่งจ่ายเงินให้ ผู้อํานวยการสํานักงานบังคับคดี ลงชื่อพร้อมกับหมายเหตุไว้ในรายงานการจ่ายเงินหรือบัญชีแสดงการรับจ่าย หรือบัญชีส่วนเฉลี่ยว่าได้จ่ายเงินให้ผู้ใดตั้งแต่เมื่อใด ทั้งนี้ ใบสั่งจ่ายเงินให้มีสําเนาหนึ่งฉบับ ต้นฉบับ รวมสํานวนไว้ สําเนาคงไว้เป็นต้นขั้ว โดยลงบัญชีให้ครบถ้วนตามระเบียบของราชการ และเก็บเอกสาร หลักฐานต่าง ๆ ไว้ในสํานวน ถ้ามีเหตุสงสัยว่าผู้รับเงินมิใช่ผู้มีส่วนได้อันแท้จริง ผู้อํานวยการสํานักงานบังคับคดี อาจสั่ง ให้ผู้ขอรับเงินหาผู้รับรองมาจนเป็นที่พอใจก่อนก็ได้ และถ้าเป็นการมอบฉันทะให้ตัวแทนมารับเงินอาจสั่งให้ ตัวการมารับเงินเองก็ได้ 3.2 คดีล้มละลาย ให้ผู้ขอรับเงินยื่นคําขอรับเงินต่อเจ้าพนักงานพิทักษ์ทรัพย์ เมื่อได้รับ คําสั่งให้จ่ายเงินแล้ว ให้ผู้ขอรับเงินทําใบรับเงินตามแบบ ส.48 แล้วให้เจ้าหน้าที่การเงินจัดทําใบสั่งจ่ายเงิน เสนออธิบดีกรมบังคับคดี หรือผู้ที่อธิบดีกรมบังคับคดีมอบหมาย หรือผู้อํานวยการสํานักงานบังคับคดีจังหวัด เพื่ออนุมัติสั่งจ่ายและลงชื่อในเช็คสั่งจ่ายเงินให้ผู้ขอรับเงิน หรือโอนเงินผ่านระบบอิเล็กทรอนิกส์อย่างใดอย่างหนึ่ง ตามความประสงค์ของผู้รับเงิน พร้อมกับหมายเหตุไว้ในรายงานการจ่ายเงินหรือบัญชีแสดงการรับจ่ายหรือ บัญชีแสดงส่วนแบ่งทรัพย์สิน แล้วแต่กรณี ว่าได้จ่ายเงินให้ผู้ใด ตั้งแต่เมื่อใด ทั้งนี้ ใบสั่งจ่ายเงินให้มีสําเนาหนึ่งฉบับ ต้นฉบับรวมสํานวนไว้ สําเนาคงไว้เป็นต้นขั้ว โดยลงบัญชีให้ครบถ้วนตามระเบียบของราชการ และ เก็บเอกสารหลักฐานต่าง ๆ ไว้ในสํานวน เมื่อมีผู้มายื่นขอรับเงินในคดีผ่านระบบอิเล็กทรอนิกส์ ให้เจ้าพนักงานพิทักษ์ทรัพย์ ตรวจสอบรายละเอียดข้อมูลพิจารณาและมีคําสั่งในระบบจ่ายเงินคดีล้มละลายทางอิเล็กทรอนิกส์ และ ส่งคําสั่งให้นักบัญชีโอนเงินให้ผู้ขอรับเงินนั้นโดยจัดทําใบสั่งจ่ายเงินเสนออธิบดีกรมบังคับคดีหรือผู้ที่อธิบดี กรมบังคับคดีมอบหมาย หรือผู้อํานวยการสํานักงานบังคับคดีจังหวัด สงขออนุมัติการจ่ายเงิน ทางอิเล็กทรอนิกส์เข้าบัญชีผู้ขอรับเงิน พร้อมกับหมายเหตุไว้ในรายงานการจ่ายเงิน หรือบัญชีแสดงการรับจ่าย หรือบัญชีส่วนแบ่งทรัพย์สิน แล้วแต่กรณี ว่าได้จ่ายเงินให้ผู้ใด ตั้งแต่เมื่อใด โดยลงบัญชีให้ครบถ้วน ตามระเบียบของราชการและเก็บเอกสารหลักฐานต่าง ๆ ไว้ในสํานวน 3.3 คดีฟื้นฟูกิจการของลูกหนี้ การเบิกจ่ายให้เป็นไปตามเงื่อนไขที่ผู้อํานวยการ กองฟื้นฟูกิจการของลูกหนี้จะกําหนดโดยความเห็นชอบของอธิบดีกรมบังคับคดี เช่น ค่าใช้จ่ายในการจัดการ ประชุมเจ้าหนี้ ค่าใช้จ่ายในการประกาศโฆษณาคําสั่ง เป็นต้น ให้ถือว่าเป็นค่าใช้จ่ายที่เจ้าพนักงาน พิทักษ์ทรัพย์สามารถเบิกจ่ายเงินในคดีได้ 3.4 การวางทรัพย์ เมื่อมีผู้มาขอรับเงินในสํานวนวางทรัพย์ให้ผู้ขอรับเงินยื่นคําขอรับเงิน ต่อเจ้าพนักงาน เมื่อมีคําสั่งให้จ่ายเงินได้แล้ว ให้เจ้าหน้าที่การเงินจัดทําใบสั่งจ่ายเงินให้ผู้อํานวยการสํานักงาน บังคับคดี ลงชื่อพร้อมกับหมายเหตุไว้ในรายงานการจ่ายเงิน ว่าได้จ่ายเงินให้แก่ผู้ใดตั้งแต่เมื่อใด ทั้งนี้ ใบสั่งจ่ายเงินให้มีสําเนาหนึ่งฉบับ ต้นฉบับรวมสํานวนไว้ สําเนาคงไว้เป็นต้นขั้ว โดยลงบัญชีให้ครบถ้วน ตามระเบียบของราชการ และเก็บเอกสารหลักฐานต่าง ๆ ไว้ในสํานวน 3.5 กรณีการจ่ายเงินโดยกองบริหารการคลังจํานวนตั้งแต่ห้าพันบาทขึ้นไป ให้สั่งจ่าย เป็นเช็คหรือโดยวิธีโอนผ่านบัญชีธนาคาร ถ้าจํานวนเงินต่ํากว่าห้าพันบาทจะจ่ายเป็นเงินสดหรือเช็คหรือ โดยวิธีโอนผ่านบัญชีธนาคารก็ได้ หากสั่งจ่ายเป็นเงินสดต่ํากว่าห้าพันบาท ให้ผู้อํานวยการกองบริหารการคลัง หรือผู้ที่ได้รับมอบหมายลงชื่อในใบสั่งจ่ายได้ กรณีการจ่ายเงินของสํานักงานบังคับคดี ให้สั่งจ่ายเป็นเช็คหรือโดยวิธีโอนผ่านบัญชี ธนาคาร 3.6 วิธีการสั่งจ่ายเช็คหรืออนุมัติโอนจ่ายเงินให้อธิบดีหรือรองอธิบดีหรือผู้ที่ได้รับ มอบหมาย หรือผู้อํานวยการสํานักงานบังคับคดีลงชื่อฝ่ายหนึ่งในเช็คหรืออนุมัติโอนจ่ายเงินร่วมกับ ผู้อํานวยการกองบริหารการคลังหรือหัวหน้าฝ่ายการเงินหรือเจ้าหน้าที่การเงินผู้ที่ได้รับมอบหมายอีกฝ่ายหนึ่งรวมสองคน 3.7 วิธีการส่งเงินให้ผู้รับเงินให้ทําหนังสือนําส่งพร้อมส่งเช็คไปด้วย กรณีการโอนเงิน ทางอิเล็กทรอนิกส์ ให้ทําหนังสือแจ้งการโอนเงินให้ผู้รับทราบด้วย 3.8 วิธีการจ่ายเงินกรณีเบิกเงินในคดีเพื่อทดรองจ่ายหรือค่าใช้จ่ายในการดําเนินการ บังคับคดี ให้ผู้มีอํานาจสั่งจ่ายเป็นไปตามที่กล่าวข้างต้น และให้สั่งจ่ายเช็คในนามหน่วยงานเป็นผู้รับเงิน 3.9 เมื่อเจ้าหนี้หรือผู้มีสิทธิรับเงินในคดีแพ่ง คดีล้มละลาย คดีฟื้นฟูกิจการของลูกหนี้ หรือสํานวนวางทรัพย์แสดงเจตนาขอรับเงินผ่านธนาคาร ให้ผู้ขอรับเงินยื่นคําขอตามแบบคําขอรับเงิน ผ่านธนาคารที่กระทรวงการคลังกําาหนด วิธีการและขั้นตอนในการจ่ายเงินเข้าบัญชีธนาคารของเจ้าหนี้ หรือผู้ขอรับเงินให้เป็นไปตาม ระเบียบการเบิกจ่ายเงินจากคลัง การเก็บรักษาเงิน และการนําเงินส่งคลัง พ.ศ. 2551 ข้อ ๔ การรับและจ่ายเงินทางอิเล็กทรอนิกส์ 4.1 การรับและจ่ายเงินทางอิเล็กทรอนิกส์หมายถึง การรับและจ่ายเงินในคดีแพ่ง คดีล้มละลาย คดีฟื้นฟูกิจการของลูกหนี้ และการวางทรัพย์ ที่ดําเนินการผ่านช่องทางการชําระเงินด้วย บัตรอิเล็กทรอนิกส์ (บัตรเครดิต หรือบัตรเดบิต) ผ่านเครื่อง EDC (Electronic Data Capture) หรือ ผ่านระบบอิเล็กทรอนิกส์กับธนาคารด้วยระบบอินเตอร์เน็ตแบงก์กิ้ง (Internet Banking) Website ของธนาคาร Website ของกรมบังคับคดี เคาน์เตอร์ธนาคาร หรือตู้ ATM หรือระบบออนไลน์ ผ่านบัตรอิเล็กทรอนิกส์ (บัตรเครดิตหรือบัตรเดบิต) หรือบริการรับชําระข้ามธนาคาร (Cross bank bill payment) และการรับและจ่ายเงินโดยวิธีอื่นตามที่กระทรวงการคลังกําหนด 4.2 เมื่อมีการรับเงินผ่านระบบอิเล็กทรอนิกส์ ระบบจะนําข้อมูลที่ธนาคารนําส่งทุกสิ้นวัน มาทําการบันทึกบัญชี และออกใบเสร็จรับเงินผ่านระบบโดยอัตโนมัติ โดยกําหนดเลขที่ เล่มที่ใบเสร็จรับเงิน แยกตามหน่วยงานเรียงต่อเนื่องกัน โดยมีการลงลายมือชื่อผู้รับเงินด้วยลายมือชื่ออิเล็กทรอนิกส์ ในใบเสร็จรับเงินในระบบ โดยผู้ชําระเงินสามารถพิมพ์ใบเสร็จรับเงินจากช่องทางที่กําหนดได้ 4.3 เอกสารการรับชําระเงินผ่านช่องทางอิเล็กทรอนิกส์ต่าง ๆ ให้ถือว่าเป็นเอกสาร แทนใบเสร็จรับเงินของส่วนราชการ 4.4 การรับเงินผ่านระบบอิเล็กทรอนิกส์จะสมบูรณ์ต่อเมื่อหน่วยงานของกรมบังคับคดี ได้รับเงินครบถ้วนจากผู้ให้บริการในการรับชําระเงินแล้ว ทั้งนี้ ตามหลักเกณฑ์และข้อตกลงระหว่างกรมบังคับคดี กับผู้ให้บริการ 4.5 เมื่อมีผู้ยื่นขอรับเงินในคดีผ่านระบบอิเล็กทรอนิกส์ ให้เจ้าพนักงานตรวจสอบ รายละเอียดข้อมูล พิจารณาและมีคําสั่งในระบบการจ่ายเงินในคดีทางอิเล็กทรอนิกส์ และส่งคําสั่งให้นักบัญชี หรือเจ้าหน้าที่การเงินโอนเงินให้ผู้ขอรับเงินนั้นโดยจัดทําใบสั่งจ่ายเสนออธิบดี หรือผู้ที่อธิบดีมอบอํานาจ ผู้อํานวยการกองฟื้นฟูกิจการของลูกหนี้หรือผู้ที่ได้รับมอบอํานาจ หรือผู้อํานวยการสํานักงานบังคับคดีหรือ ผู้ที่ได้รับมอบอํานาจ ลงชื่ออนุมัติใบสั่งจ่ายเงินทางอิเล็กทรอนิกส์ และการโอนเงินทางอิเล็กทรอนิกส์เข้าบัญชี ผู้ขอรับเงิน 4.6 กรณีที่มีเหตุขัดข้องหรือจําเป็นไม่อาจดําเนินการรับหรือจ่ายเงินทางอิเล็กทรอนิกส์ได้ ให้เจ้าหน้าที่ดําเนินการโดยใช้เอกสารไปพลางก่อน หากเหตุขัดข้องหรือจําเป็นนั้นหมดสิ้นไป ให้เจ้าหน้าที่ จัดให้มีการบันทึกลงระบบและดําเนินการที่เกี่ยวข้องในทันที ในกรณีนี้ให้เจ้าหน้าที่รายงานให้ผู้บังคับบัญชาทราบถึงเหตุขัดข้องและการดําเนินการด้วย 4.7 เมื่อสิ้นวันทําการให้ผู้อํานวยการสํานักงานบังคับคดี หรือผู้อํานวยการกองตรวจสอบ ความถูกต้องของการรับเงินจากรายงานทางการเงินในระบบงาน ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 27 กุมภาพันธ์ พ.ศ. 2563 (ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี